Diari Oficial de la Generalitat Valenciana


Sumari del DOGV 5897, del 20-11-2008 (2008/13397)

RESOLUCIÓ de 4 de novembre de 2008, de la Direcció General d'Energia, per la qual s'atorga autorització administrativa a Proyectos Eólicos Valencianos, SA, per a la construcció de la línia elèctrica aèria d'alta tensió a 132 kV per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, SE La Solana - SE Ayora, variant d'entroncament amb la subestació d'Ayora, en el terme municipal d'Ayora, a la província de València, i s'aprova el projecte d'execució. Expedients número ATLINE/2003/295 i ATLINE/2006/1109/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13112


Data del document
:   04-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada
    * subministrament d'energia elèctrica

RESOLUCIÓ de 4 de novembre de 2008, de la Direcció General d'Energia, per la qual s'atorga autorització administrativa a Proyectos Eólicos Valencianos, SA, per a la construcció de la línia elèctrica aèria d'alta tensió a 132 kV per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, SE La Solana - SE Ayora, variant d'entroncament amb la subestació d'Ayora, en el terme municipal d'Ayora, a la província de València, i s'aprova el projecte d'execució. Expedients número ATLINE/2003/295 i ATLINE/2006/1109/46. [2008/13783]  
Vist l'expedient amb referència ATLINE/2003/295 incoat pel Servici Territorial d'Indústria i Energia de València de la Conselleria d'Indústria, Comerç i Energia a instància de Guadalaviar Consorcio Eólico Alabe-Enerfin SA, amb domicili social a Alcobendas, Madrid, parc empresarial La Moraleja, av. d'Europa núm. 18, relatiu a la sol·licitud de 22 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de línia aèria d'evacuació zones 10, 11 i 12 del Pla Eòlic de la Comunitat Valenciana, als termes municipals de Jarafuel, Teresa de Cofrentes, Ayora i Enguera, província de València, a la qual s'adjuntava projecte firmat per l'enginyer industrial Enrique Fernández Olea i visat per la demarcació de València del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de València núm. 281, de 26.11.2003; el Diari Oficial de la Generalitat Valenciana núm. 4638, de 26.11.2003, el diari de premsa Las Provincias de 25.11.2003 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que establix la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedents, decisions que estan en l'expedient.  
Vist que, de conformitat amb el que establix l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament respostes pel sol·licitant.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les contestacions corresponents del sol·licitant.  
Vist que, mitjançant una Resolució de 3 d'agost de 2006, la directora general de Gestió del Medi Natural de la Conselleria de Territori i Habitatge formula Declaració d'Impacte Ambiental, d'ara endavant DIA, i estima acceptable des del punt de vista ambiental el projecte d'instal·lacions eòliques de la zona 11, del Pla Eòlic de la Comunitat Valenciana, inclosa la infraestructura d'evacuació, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA de la zona 11, citada anteriorment.  
Vist que amb l'objecte de fer complir les condicions imposades per la DIA de la zona 11 citada, Proyectos Eólicos Valencianos, SA, va presentar amb data 15 de desembre de 2006, davant del Servici Territorial d'Energia de València i la Direcció General d'Energia un escrit en què sol·licita l'autorització administrativa, l'aprovació de projecte i declaració d'utilitat pública de la línia aèria d'alta tensió per a l'evacuació conjunta de l'energia dels parcs eòlics de les zones 11 i 12, SE La Solana - SE Ayora, i inicia un nou expedient amb referència ATLINE/2006/1109/46.  
Vist l'expedient amb referència ATLINE/2006/1109/46 incoat pel Servici Territorial d'Energia de València, de la Conselleria d'Infraestructures i Transport, a instància de Proyectos Eólicos Valencianos, SA, relatiu a la sol·licitud de 15 de desembre de 2006, d'autorització administrativa, aprovació de projecte i declaració d'utilitat pública, en concret, per a la construcció de Línia aèria d'alta tensió per a l'evacuació conjunta de l'energia dels parcs eòlics de les zones 11 i 12, SE La Solana - SE Ayora, en el terme municipal d'Ayora, província de València, a la qual s'adjuntava el projecte firmat per l'enginyer industrial Enrique Fernández Olea i visat per la demarcació de València del Col·legi Oficial d'Enginyers Industrials de la Comunitat Valenciana amb data 11 de desembre de 2006.  
Vist que l'esmentat projecte va ser sotmés a la corresponent informació pública, per mitjà d'anuncis en el Butlletí Oficial de la Província de València núm. 75 del dia 29 de març de 2007, el Diari Oficial de la Comunitat Valenciana núm. 5.474 del 21 de març de 2007, en el diari de premsa Las Provincias del dia 13 de març de 2007, i per mitjà d'exposició en el tauler d'edictes de l'Ajuntament d'Ayora, únic terme municipal afectat per la instal·lació.   
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament d'Ayora, únic terme municipal afectat per la instal·lació, la separata de la part d'este a l'efecte d'establir les condicions tècniques procedents. No hi ha hagut cap observació, per la qual cosa s'entén la seua conformitat amb la sol·licitud d'autorització de la instal·lació.   
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre, així mateix, separata del projecte tècnic de la línia elèctrica projectada a:  
- Ministeri de Medi Ambient, Confederació Hidrogràfica del Xúquer  
- Red Eléctrica de España, SA  
- Conselleria d'Infraestructures i Transport, Servici Territorial de Carreteres  
A fi que emeteren les condicions tècniques procedents. Han resultant totes favorables o condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés a l'Ajuntament d'Ayora, únic terme municipal afectat pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava un informe sobre l'adaptació del projecte remés al planejament urbanístic d'aplicació, i atés que no hi ha hagut cap observació, s'entén evacuat l'informe esmentat en sentit favorable.   
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents respostes del sol·licitant.  
Vist que, mitjançant una Resolució de 12 de juny de 2007, la secretària autonòmica de Territori i Medi Ambient de la Conselleria de Territori i Habitatge formula declaració complementària a la DIA de 3 d'agost de 2006, i estima acceptable, des del punt de vista ambiental, el projecte de línia aèria d'alta tensió per a l'evacuació conjunta d'energia dels parcs eòlics de les zones 11 i 12, amb les condicions que s'arrepleguen en l'apartat segon de la part dispositiva de la mencionada resolució complementària a la DIA.  
Vist que per Resolució de la Direcció General d'Energia de la Conselleria d'Infraestructures i Transport, de 7 de setembre de 2007, s'ha atorgat autorització administrativa, aprovació de projecte i declaració d'utilitat pública per a la construcció de la línia elèctrica aèria d'alta tensió a 132 kV per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, SE La Solana - SE Ayora.  
Vist que per Resolució de 3 de novembre de 2004, de la Direcció General d'Energia, es va atorgar autorització administrativa per a la construcció de la subestació transformadora ST Ayora, condicionada a la Declaració d'Impacte Ambiental de la citada subestació de 30 de juny de 2004, que indica en l'apartat segon, punt 3, de la part dispositiva que la subestació ha de modificar-se per a no afectar el terreny forestal situat al sud.  
Vist que, com a conseqüència de la condició indicada en la Declaració d'Impacte Ambiental de la subestació SE Ayora, es va procedir a reubicar-la, amb modificació de la distribució de pòrtics d'entrada per a les línies d'evacuació de l'energia elèctrica procedent dels parcs eòlics.  
Vist que el tram final de la línia elèctrica aèria d'alta tensió a 132 kV per a evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, SE La Solana - SE Ayora, no s'ajusta a la distribució definitiva dels pòrtics d'entrada de la SE Ayora, autoritzada per Resolució de la Direcció General d'Energia amb data 3 de novembre de 2004.  
Vist que a fi d'ajustar el projecte de la línia, en el seu tram final d'entroncament amb la subestació d'Ayora, a la disposició del pòrtic d'entrada previst per a esta línia, Proyectos Eólicos Valencianos, SA, va presentar, amb data 3 de juny de 2008, proposta de modificació del traçat de la línia elèctrica entre el suport 36 i l'entroncament amb la subestació SE Ayora, en què sol·licita l'autorització parcial d'este tram o variant per a la qual cosa aporta un annex al projecte de línia aèria d'alta tensió per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, i continua l'expedient amb referència ATLINE/2006/1109/46.  
Vist l'expedient amb referència ATLINE/2006/1109/46 (annex al projecte, variant d'entroncament amb la SE Ayora) incoat pel Servici Territorial d'Energia de la Conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 3 de juny de 2008, d'autorització administrativa i aprovació de projecte, per a la construcció de la línia aèria d'alta tensió per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, variant d'entroncament amb la SE Ayora, entre els suports 36 i la SE Ayora, en el terme municipal d'Ayora, província de València, a la qual s'adjuntava l'annex al projecte de la línia aèria d'alta tensió per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, firmat per l'enginyer industrial Enrique Fernández Olea i visat per la demarcació de València del Col·legi Oficial d'Enginyers Superiors Industrials de la Comunitat Valenciana amb data 21 de maig de 2008.  
Atés que, en l'escrit citat de 3 de juny de 2008, l'empresa promotora manifesta expressament que ha arribat a un acord per a la cessió de l'única parcel·la afectada pel tram de línia o variant, objecte d'autorització.  
Vist que, de conformitat amb el que establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament d'Ayora, únic terme municipal afectat per la modificació de la línia, separata del projecte (variant d'entroncament amb SE Ayora), a fi que presente la conformitat o l'oposició a la instal·lació sol·licitada, Ha contestat amb un informe favorable.  
Vist, que s'ha remés a l'Ajuntament d'Ayora, únic terme municipal afectat per la modificació de la línia (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte de modificació de la línia remés al planejament urbanístic d'aplicació. Ha contestat amb un informe favorable.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a ajustar-se a la situació del pòrtic d'entrada previst per a esta línia en la subestació SE Ayora.  
Atés que segons manifesta l'empresa promotora en l'escrit de 3 de juny de 2008, té la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre de nou al tràmit d'informació pública la modificació del projecte objecte d'autorització (variant d'entroncament amb la SE Ayora).  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics pertanyents a les zones 11 i 12 del Pla Eòlic de la Comunitat Valenciana i reforçar el sistema elèctric.   
Vist que el projecte presenta un traçat plenament concretat, té entre la seua documentació els plànols pertinents a escala adequada, està suficientment detallat i conté una relació concreta i individualitzada dels béns i drets afectats.   
Vist que el Servici Territorial d'Energia de València, encarregat de la instrucció de l'expedient, ha informat favorablement, amb data 16 d'octubre de 2008, sobre l'annex al projecte (variant d'entroncament amb la SE Ayora).  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Proyectos Eólicos Valencianos, SA, autorització administrativa per a la construcció de la línia elèctrica aèria d'alta tensió a 132 kV per a l'evacuació conjunta d'energia dels parcs eòlics de les zones 11 i 12 del Pla Eòlic de la Comunitat Valenciana, SE La Solana - SE Ayora, variant d'entroncament amb la subestació SE Ayora, que discorre pel terme municipal d'Ayora, a la província de València i les característiques principals de la qual són les següents:  
- Origen de la línia: suport 36.  
- Fi de la línia: SE Ayora.  
- Tensió nominal: 132 (1ª categoria).  
- Tipologia constructiva: aèria.  
- Freqüència: 50 Hz.  
- Nombre de circuits: dos de 132 kV.  
- Conductors: Al-Ac, tipus LA-380, de 381.0 mm² de secció total, configuració dúplex.  
- Cables de terra: mixt terra - fibra òptica, tipus OPGW, de 114,9 mm² de secció.  
- Aïllament: constituït per aïlladors de vidre temperat i acer galvanitzat, tipus U100BS.  
- Suports: metàl·lics de gelosia, de perfils angulars totalment caragolats.  
- Connexió de terra: per mitjà de dos piques d'acer amb recobriment de coure, de 2 m de longitud i 25 mm de diàmetre, unides a dos potes diagonalment oposades del suport amb cable de coure nu de 50 mm².  
- Nombre de suports: 3.  
- Terme municipal: Ayora.  
- Núm. suport: 36 al 38.  
- Longitud total de la línia: 140 m.  
- Pressupost total de la línia: 107.740,24 €.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar l'annex al projecte d'execució (variant d'entroncament amb la SE Ayora) firmat per l'enginyer industrial Enrique Fernández Olea i visat per la demarcació de València del Col·legi Oficial d'Enginyers Industrials de la Comunitat Valenciana amb data 21 de maig de 2008, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de tres mesos a partir de l'ocupació real de les finques afectades. No obstant això, abans de l'acabament del termini esmentat Proyectos Eólicos Valencianos, SA, podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València, a l'efecte d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Proyectos Eólicos Valencianos, SA, haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental de 3 d'agost de 2006 de la Direcció General de Gestió del Medi Natural de la Conselleria de Territori i Habitatge i la Declaració Complementària de 12 de juny de 2007, de la secretària autonòmica de Territori i Medi Ambient.  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.   
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de novembre de 2008.- El director general d'Energia: Antonio Cejalvo Lapeña.